Adela González

Adela González Acuña (Lasarte-Oria, Gipuzkoa, 1973ko irailaren 5a) euskal herritar kazetari eta telebista aurkezlea da. ETB2 katean Iñaki Lopez lankidearekin batera Pásalo saioa aurkeztu zuen. 2010ko urritik aurrera Carlos Soberarekin batera ETB2 katean Consumidores saioa aurkeztu zuen.

 Bizitza 
Informazio Zientzietan lizentziatu zen Nafarroako Unibertsitatean, 1996an. 

 Kazetari ibilbidea 
Adela Gonzálezen hastapen profesionalak Radio Euskadiko albistegietako erredakzioan izan ziren 1994ko uztailetik 1995eko irailera bitartean.

1997ko urtarriletik 1998ko otsailera bitartean, EFE agentziako erredaktorea izan zen Logroñon, eta Errioxako tokiko informazioaren berri eman zuen. 1999tik 2000ra bitartean ¡Qué Pasa! saioaren zuzendari eta aurkezlea izan zen TVE Navarran.

 2000ko hamarkada 
2001ean, Euskal Telebistan hasi zen lanean, eta 2005era arte, transmisio bereziak aurkeztu zituen katerako: Errege Magoen Kabalgata, Bilboko eta Donostiako Aste Nagusiak eta Donostiako inauterietako desfileak, besteak beste.

2001etik 2003ra Lo que faltaba saioko aurkezlea izan zen eta bere ordezkoa udan ¡Mójate! ETB2 katean. 2002an Vaya familia asteroko elkarrizketa saioa aurkeztu zuen, larunbat gauetan ETB2n.

2004ko maiatzetik 2010eko otsailera, Iñaki López Roldánekin batera, Pásalo saioa aurkeztu zuen ETB2n.

 2010eko hamarkada 
2010eko uztailetik 2012ra Euskadi directo saioa editatu eta aurkeztu zuen ETB2n. 2010eko urritik 2012ko otsailera, Carlos Soberarekin batera, Consumidores saioa ere aurkeztu zuen ETB2n. 2013ko apiriletik abendura ETB hoy aurkeztu zuen ETB2n.

2011ko azarotik 2014ko uztailera, telebistako lana eta Media For Future SL komunikazio-zerbitzuetako enpresako merkataritza-arloko arduraduna ere izan zen.

EITBn 14 urte eman ondoren, telebista nazionalera egin zuen jauzi, eta, 2014ko apiriletik 2016ko abuztura, La Sextako Más vale tarde saioko erredaktore eta aurkezle ordezko bihurtu zen.

La Sexta telebista utzi zuenean, ETB2ra itzuli zen eta, 2016ko irailetik 2017ko abuztura bitartean eta, gero, 2017ko abuztutik 2019ko irailera, Ion Aramendirekin Ahora eta ¡Qué me estás contando! saioak aurkeztu zituen

Ondoren, eta baita ETB2n ere, Basquexperience aurkeztu zuen 2019ko irailetik 2020ko otsailera eta irailetik 2021eko urtarrilera ¡Qué me estás contando! saioko erredaktorea izan zen.

 2020ko hamarkada 
2021eko otsailetik ekainera bitartean Telemadrid kateko La redacción saioa gidatu zuen. Eta 2021eko ekainetik urrira, Emilio Pinedarekin batera, Madrid directo saioa aurkeztu zuen.

2022ko otsailean, Telecincoko Sálvame saioan hasi zen lanean, eta bertan jarraitu zuen aurkezle lanetan saioa amaitu arte, 2023ko ekainera arte.

Sálvame bukatu ondoren, 2023ko irailean, La Sextara itzuli zen, Más vale sábado saioan sartuz, Más vale tarde formatu ezagunaren larunbatetako edizioa, aurkezle gisa Boris Izaguirrerekin batera. Hiru hilabete geroago saioa bertan behera geratu zen, audientzia emaitza eskasengatik.

2024ko uztailean, Mañaneros aurkeztuko zuela iragarri zen, Jaime Cantizanok alde egin ondoren, urte bereko irailetik aurrera. 2025etik aurrera, Javier Ruizekin batera, TVEko "Mañaneros 360" saioa aurkezten hasi zen.

 Lanak 

 Telebista aurkezle 
UrteaSaioaKateaOharrak1999 - 2000Qué Pasa!TVE NavarraAurkezlea2001 - 2003Lo que faltabaETB2Mójate!2002Vaya familia2004 - 2010Pásalo2010 - 2012EuskadiConsumidores2013ETB hoy2014 - 2016Más vale tardeLa SextaErredaktorea (2014-2016)
Ordezko aurkezlea (2015-2016)2016 - 2021¡Qué me estás contando!ETB22016 - 2019AhoraAurkezlea2019 - 2020Basquexperience2021La redacciónTelemadridMadrid directo2022Sálvame Lemon TeaTelecincoOrdezko aurkezleaSálvame MediafestAurkezlea2022 - 2023SálvameSálvame Fashion WeekMediafest Night Fever2023Más vale sábadoLa Sexta2024 - actualidadMañanerosLa 12024TelepasiónPartehartzailea

 Gonbidatu 
UrteaSaioaKateaOharrak2022DeluxeTelecincoGonbidatua (saio 1)2023Todo es mentiraCuatroGonbidatua (saio 1)Más vale tardeLa SextaGonbidatua (saio 1)ZapeandoGonbidatua (saio 1)Y ahora SonsolesAntena 3Gonbidatua (saio 1)PasapalabraGonbidatua (3 saio)2024Generación TOPLa SextaGonbidatua (saio 1)2025La familia de la teleLa 1Gonbidatua (saio 1)

 Erreferentziak 

 Kanpo estekak 
 Adela Gonzálezi elkarrizketa. Argia aldizkaria. 

Kategoria:Lasartearrak
Kategoria:Emakume kazetariak
Kategoria:Euskal kazetariak
Kategoria:Emakume aurkezleak
Kategoria:ETB 2ko aurkezleak